Една Сейнт Винсънт Милей
Не ме жали

Превод от английски: Леда Милева, —

chitanka.info

Не ме жали за туй, че светлината

изчезна с отминаващия ден;

не ме жали, че свършва красотата,

щом над полето слезе лъх студен;

че вечерите лунни гаснат рано,

че в отлива морето е далече,

че бързо стихват мъжките желания,

че в твоя поглед обич няма вече.

Знам: любовта изчезва като цвете,

отнесено от порива на вятър,

като прегръдката на прилив летен,

оставил само миди по земята.

Но съжали ме, че сърцето схваща бавно

това, което е разбрал умът отдавна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.